Ingolf Elster Christensen
Store norske leksikon,Historie,Norsk og nordisk historie,Norges historie,Norges historie fra 1884 til 1940
Ingolf Elster Christensen var en norsk offiser, embetsmann og politiker (Høyre). Han ble i 1910 amtmann i Nordre Bergenhus amt, og var fylkesmann i Oslo og Akershus i årene 1929–1940.
Christensen var stortingsrepresentant i perioden 1922–1927. Han var justisminister i 1926 og forsvarsminister i periodene mars–juli 1926 og januar–juli 1928 i Ivar Lykkes regjering.Christensen kjempet i skrift og tale for forsvarssaken og utgav sammen med broren Hjalmar Christensen skriftet Fædrelandet i verdenskrigens lys.Han var fra 15. april til 25. september 1940 formann i Administrasjonsrådet, en ytterst vanskelig og utsatt stilling. Han ble avsatt av Josef Terboven sammen med resten av rådet i september 1940, og gikk samtidig av som fylkesmann. Han bodde senere på sin gård i Førde. Les mer i Store norske leksikon Ingolf Elster Christensen i Norsk biografisk leksikon Norges historie fra 1905 til 1939 Norge under andre verdenskrig Fylkesmenn, statsforvaltere og amtmenn (stiftamtmenn) siden 1671